**IEPIRKUMA LĪGUMS**

**Gaismas tehnikas piegāde**

ID Nr. LTV/2017-62

Rīgā, 2018. gada 15. janvārī

**VSIA “Latvijas Televīzija”** tās valdes locekļa p.p. Ivara Priedes personā, kurš rīkojas uz prokūras pamata, no vienas puses, turpmāk – Pasūtītājs, no vienas puses un

**SIA “Kompānija NA”** tās vārdā valdes priekšsēdētājs Aldis Janevics, kurš rīkojas uz statūtu pamata, turpmāk – Izpildītājs*,* no otras puses, turpmāk tekstā atsevišķi - Puse, kopā sauktas - Puses, noslēdz iepirkuma līgumu, turpmāk – Līgums.

1. **Vispārīgie noteikumi**
	1. Izpildītājs ir piedalījies Pasūtītāja rīkotajā atklātajā konkursā “Gaismas tehnikas piegāde”. Identifikācijas ID Nr. LTV/2017-62.
	2. Saskaņā ar Pasūtītāja iepirkuma komisijas 2017. gada 4. janvāra lēmumu Izpildītājs ir ieguvis tiesības realizēt savu iepirkumam iesniegto piedāvājumu.
2. **Līguma priekšmets**
	1. Pasūtītājs uzdod, un Izpildītājs apņemas nodrošināt gaismas tehnikas (turpmāk – Prece) piegādi atbilstoši Līguma prasībām (turpmāk - Piegāde), kā arī apkopes un garantijas nodrošināšanu, saskaņā ar Līguma un tā pielikumā noteiktajām prasībām, Līgumā noteiktajā termiņā un kārtībā.
	2. Pasūtītājs norēķinās par Izpildītāja veikto Piegādi, veicot norēķinu Līgumā noteiktajā kārtībā un termiņā.
3. **Līguma summa un norēķina kārtība**
	1. Kopējā Līguma summa (bez PVN) ir **94 982,00 EUR** (deviņdesmit četri tūkstoši deviņi simti astoņdesmit divi *euro* un 0 centi). PVN tiek maksāts papildus, saskaņā ar Latvijas Republikas normatīvo aktu prasībām un spēkā esošo likmi.
	2. Kopējā Līguma summā ir iekļautas visas izmaksas, kas nepieciešamas Līguma saistību izpildei, t.sk. Preces piegādes, apkopes un garantijas nodrošināšanas, visās personāla un transporta izmaksas, kā arī visi nodokļi (izņemot pievienotās vērtības nodokli), un nodevas, atļaujas no trešajām personām un jebkādi citi makšajumi, kas nepieciešami Līguma pilnvērtīgai un savlaicīgai izpildei.
	3. Pasūtītājs nodrošinās samaksu par Piegādes veikšanu 15 (piecpadsmit) darba dienu laikā pēc Preces Piegādes pieņemšanas – nodošanas akta abpusējas parakstīšanas un rēķina saņemšanas no Izpildītāja, kas tiek nosūtīts uz Pasūtītāja e-pastu: rekini@ltv.lv.
	4. Pasūtītājs maksājumu nodrošina *euro* (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.
	5. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no maksātāja bankas konta, saskaņā ar maksātāja bankas izsniegtu izziņu vai konta izrakstu.
	6. Pasūtītājam ir tiesības pēc savas izvēles piesaistīt kredītiestādes finansējumu Līgumā noteiktās Preces Piegādes samaksas nodrošināšanai, tādējādi ir pieļaujama situācija, ka samaksu par Preces Piegādi Pasūtītāja vietā veic Pasūtītāja izvēlēta kredītiestāde.
4. **Pušu saistības un atbildība**
	1. Izpildītājs veic Preces Piegādi Pasūtītāja telpās Zaķusalas krastmalā 33, Rīgā, **30 (trīsdesmit dienu)** dienu laikāno Līguma noslēgšanas dienas.
	2. Izpildītājs nodrošina savlaicīgu un kvalitatīvu Piegādes veikšanu un Preces apkopes un garantijas nodrošināšanu, saskaņā ar Līguma un tā pielikuma noteikumiem.
	3. Pasūtītājs nodrošina maksājumus saskaņā ar Izpildītāja izrakstīto rēķinu par kvalitatīvu, pilnā apjomā un termiņā veiktu Piegādi.
	4. Ja Pasūtītājs, pārbaudot Piegādes atbilstību, konstatē neatbilstību Līgumā un tā pielikumā noteiktajām prasībām, Pasūtītāja pilnvarotā persona sagatavo un elektroniski nosūta Izpildītāja pilnvarotajai personai pamatotu atteikumu pieņemt Piegādi. Izpildītājam ir jānovērš neatbilstības un jāveic atkārota Piegāde. Piegādes kavējuma laikā tiek ieskaitīts viss atkārtoto Piegāžu laika periods, izņemot dienas, kas patērētas, Pasūtītājam pārbaudot Piegādes atbilstību.
	5. Ja Pasūtītājs nepamatoti neievēro Līgumā noteiktos samaksas termiņus (ja tie ir atkārīgi no Pasūtītāja), tad Pasūtītājs maksā Izpildītājam nokavējuma procentus no nesamaksātās Līguma summas, aprēķinot nokavējuma procentus pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
	6. Ja Izpildītājs nav veicis Piegādi Līguma 4.1. punktā noteiktajā termiņā, Pasūtītājam ir tiesības pieprasīt no Izpildītāja līgumsodu 100,00 EUR (viens simts *euro*, 00 centi) apmērā par katru Piegādes kavējuma dienu, bet ne vairāk kā 10% no Līguma kopējās summas, un veikt atbilstošu Līguma maksājuma samazinājumu, vai arī Izpildītājam ir jāsamaksā līgumsods 10 (desmit) darba dienu laikā pēc attiecīgā Pasūtītāja rēķina nosūtīšanas.
	7. Ja Izpildītājs nav veicis Preces garantijas bojājumu novēršanu Līguma 7.4. punktā noteiktajā termiņā, Pasūtītājam ir tiesības pieprasīt no Izpildītāja līgumsodu 30,00 EUR (trīsdesmit *euro*, 00 centi) apmērā par katru garantijas bojājuma novēršanas kavējuma dienu, bet ne vairāk kā 10% no Līguma kopējās summas katra kavējuma gadījumā, un Izpildītājam ir pienākums veikt līgumsoda samaksu 10 (desmit) darba dienu laikā pēc attiecīgā Pasūtītāja rēķina nosūtīšanas.
	8. Ja Izpildītājs nav veicis Preces garantijas nomaiņu Līguma 7.5. punktā noteiktajā termiņā, Pasūtītājam ir tiesības pieprasīt no Izpildītāja līgumsodu 50,00 EUR (piecdesmit *euro*, 00 centi) apmērā par katru garantijas nomaiņas kavējuma dienu, bet ne vairāk kā 10% no Līguma kopējās summas katrā kavējuma gadījumā, un Izpildītājam ir pienākums veikt līgumsoda samaksu 10 (desmit) darba dienu laikā pēc attiecīgā Pasūtītāja rēķina nosūtīšanas
	9. Ja Izpildītājs garantijas termiņa laikā nav veicis garantijas bojājumu novēršanu Līguma 7.4. punktā noteiktajā termiņā, bet Pasūtītājam šajā laikā attiecīgā iekārta ir bijusi nepieciešama Pasūtītāja televīzijas raidījumu filmēšanas nodrošināšanai, un Pasūtītājam, tādējādi bija nepieciešams atsevišķi iznomāt bojātai iekārtai ekvivalentu iekārtu, Pasūtītājam ir tiesības pieprasīt Iznomātājam apmaksāt šādas papildus iznomāšanas radītās Pasūtītāja izmaksas. Izpildītājam ir pienākums veikt minēto izdevumu apmaksu 10 (desmit) darba dienu laikā pēc attiecīgā Pasūtītāja rēķina nosūtīšanas.
	10. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	11. Līgumsodu, nokavējumu procentu vai citu maksājumu samaksa neatbrīvo Puses no pārējo iepirkumu līguma saistību izpildes un zaudējumu atlīdzināšanas pienākuma.
5. **Informācijas neizpaužamība**
	1. Puses nedrīkst izpaust informāciju par otru Pusi, trešajām personām un Līgumu, izņemot publiski pieejamu informāciju, bez otras Puses rakstiskas atļaujas, izņemot normatīvajos aktos (Publisko iepirkumu likums, Informācijas atklātības likums) noteiktajos gadījumos.
	2. Līguma noteiktais informācijas neizpaužamības pienākums ir spēkā neierobežotu laiku un paliek spēkā arī tad, ja Puse vienpusēji atkāpjas no Līguma vai ja Līgums izbeidzas citādi.
6. **Nepārvarama vara**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par nepārvaramu varu netiek uzskatīti Preces ražošanas defekti vai Piegādes traucējumi, vai citi ar līguma priekšmetu saistīti iemesli (ja vien minētās problēmas tieši neizriet no nepārvaramās varas), darba strīdi vai streiki.
7. **Garantija**
	1. Izpildītājs nodrošina piegādātajai Precei bezmaksas 36 (trīsdesmit sešu) mēnešu garantiju. Garantijas periodu sāk skaitīt no Preces Piegādes pieņemšanas-nodošanas akta parakstīšanas dienas.
	2. Garantijas laikā Izpildītājs nodrošina Preces apkopes saskaņā ar tās ražotāja tehniskajiem noteikumiem. Garantijas laikā Preces bojājuma gadījumā Izpildītājs veic bojātās Preces vai to komponenšu nomaiņu vai remontu uz sava rēķina.
	3. Garantijas saistības ir spēkā ar nosacījumiem, ja Pasūtītājs ievēro Preču ekspluatācijas noteikumus.
	4. Garantijas termiņa ietvaros Pasūtītāja pilnvarotā persona elektroniski informē Izpildītāja pilnvaroto personu par radušos Preces garantijas bojājumu un Izpildītājam jānodrošina reakcijas laiks uz Preces bojājumu pieteikumu: 24 (divdesmit četras) stundas no pieteikuma nosūtīšanas brīža un Preces garantijas bojājumu novēršana 10 (desmit) dienu laikā no Pasūtītāja pilnvarotās personas bojājuma pieteikuma nosūtīšanas brīža. Ja minētajā termiņā Preces defektu nav iespējams novērst, Izpildītājam jānodrošina Pasūtītāju ar tehniski līdzvērtīgu Preces vienību/kompnenti uz remonta laiku vai arī jāapmaina attiecīgā Preces vienība/komponente pret jaunu, Līguma prasībām atbilstošu Preci, kas aizvieto iepriekšējo un kļūst par Pasūtītāja īpašumu.
	5. Ja garantijas laikā kādai Preces vienībai ir bijis vismaz 3 (trīs) reizes jāveic garantijas bojājumu novēršana, Pasūtītājs ir tiesīgs pieprasīt attiecīgās Preces vienības/komponentes nomaiņu pret jaunu, līdzvērtīgu, Līguma noteikumiem atbilstošu Preces vienību/komponenti, kas aizvieto piegādāto un kļūst par Pasūtītāja īpašumu, kas Izpildītājam ir jānomaina 20 (divdesmit) dienu laikā pēc attiecīgā Pasūtītāja paziņojuma nosūtīšanas dienas. Tas pats attiecās uz visām iepirkuma līguma laikā nomainītajām Preces vienībām/komponentēm, neatkarīgi no šādu nomaiņu skaita.
8. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar tā abpusējās parakstīšanas dienu un ir spēkā līdz Pušu saistību pilnīgai izpildei.
	2. Pasūtītājam ir tiesības vienpusēji izbeigt Līguma darbību 5 (piecas) dienas iepriekš rakstiski paziņojot par to Izpildītājam, ja Izpildītājs kavē Līgumā noteikto Preces piegādes termiņu par vairāk nekā 15 (piecpadsmit) dienām.
	3. Noslēgtais Līgums uzliek pienākumu Pusēm pildīt apsolīto. Vēlāk radušās grūtības sakarā ar Līguma izpildi, nedod nevienai no Pusēm tiesības atkāpties no Līguma, pat atmaksājot zaudējumus otrai Pusei. Izņēmums no šī noteikuma ir nepārvaramas varas apstākļu radītas neparedzētas grūtības un Līgumā minētie gadījumi.
9. **Nobeiguma noteikumi**
	1. Līguma parakstītāji garantē, ka tiem ir visas tiesības (pilnvaras) savu pārstāvamo vārdā slēgt Līgumu, ar to iegūstot savu pārstāvamo vārdā līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
	2. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.
	3. Izmaiņas Līgumā vai papildinājumi stājas spēkā un kļūst par neatņemamu un būtisku sastāvdaļu tikai tad, ja par to ir panākta rakstiska vienošanās.
	4. *Izpildītājs ir piesaistījis Līguma izpilde sekojošus apakšuzņēmējus (tiks papildināts, ja tiks piesaistīti).* Izpildītājs drīkst veikt apakšuzņēmēju nomaiņu/piesaistīšanu Līguma izpildē atbilstoši Publisko iepirkumu likuma 62. panta nosacījumiem.
	5. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
		1. Pasūtītājs piešķir tiesības pārstāvēt Pasūtītāju jautājumos, kas saistīti ar Līguma izpildi un tiesībām parakstīt Piegādes pieņemšanas-nodošanas aktu un pieteikt Preces garantijas bojājumus un pretenzijas: Ervīnu Zgirski (mob. 26669956; e-pasts: ervins.zgirskis@ltv.lv) vai Valteru Zavodski (mob. 29579796, e-pasts: Valters.zavodskis@ltv.lv);
		2. Izpildītājs piešķir tiesības pārstāvēt šo Līgumu un parakstīt Līguma pieņemšanas-nodošanas aktu: Jāni Urlovski (tālr. 67801110, mob.29462383; e-pasts: janisu@na.lv).
	6. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.
	7. Puses uzrāda otrai Pusei visus dokumentus, kas attiecas uz Līguma izpildi, 3 (trīs) darba dienu laikā pēc otras Puses pieprasījuma.
	8. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu un/vai adreses izmaiņām, vai Līguma 9.5. punktā noteikto Pušu pilnvaroto personu nomaiņu, Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	9. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam.
	10. Līgums un tā pielikums, kas ir Līguma neatņemama sastāvdaļa, ir sastādīti divos eksemplāros latviešu valodā, katrs kopā ar pielikumu uz 10 (desmit) lapām, un izsniegts pa vienam eksemplāram katrai Pusei.
10. **Pušu rekvizīti un paraksti**

|  |  |
| --- | --- |
| Pasūtītājs**VSIA “Latvijas Televīzija"**Vienotais reģistrācijas Nr. 40003080597Zaķusalas krastmalā 33, Rīgā, LV-1050Norēķinu konts: LV54HABA0001408045529AS “Swedbank”Bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis p.p.Ivars Priede | Izpildītājs**SIA “Kompānija NA”**Lambertu ielā 9, Mārupē, LV-2167Vienotās reģistrācijas Nr.40103125338Norēķinu konts: LV46RIKO0002930154228AS “Luminor Bank”Bankas kods: RIKOLV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Aldis JanevicsValdes priekšsēdētājs |